Sokuk, bár nem mindegyikük, igyekszik igazolni Japán szerepét a Második világháborúban, tagadják a háborús bűnöket, melyet a japán hadsereg követett el a Sóva-korban, 1945 előtt, és kritikusak az általuk csupán elfogult „öngyűlöletként” számon tartott háború utáni történelem-oktatási rendszerrel szemben. Ebből kifolyólag nem hajlandóak elfogadni többek között a Távol-keleti Nemzetközi Katonai Törvényszék (más néven a Tokiói per) legitimitását; „Sóva Mártírjai” (昭和殉難者 "Sóva dzsunnansa") néven hivatkoznak a Jaszukuni-szentélyben feljegyzett háborús bűnösökre; és támogatják a japán történelemkönyvek cenzúrázását, és a történelmi események tagadását.